АҞӘА, цәыббра 1 - Sputnik. Аахыҵ Уаԥстәыла аҵакыраҿы иҟоу афымцацәаҳәақәа авольтҳарак кабельтә цәаҳәа Руктәи атоннель ала ишьҭаҵаны технологиала еиԥшьны, астанциа маҷ "Аҩадатәи апортал" иахыганы Руктәи атоннель аладатәи апортал аҿы иҟоу аҿакырҭаҿынӡа ибжьарҵарц азы Урыстәылеи Аахыҵ Уаԥстәылеи аиқәшаҳатра рнапы аҵарыҩраны иҟоуп, абри атәы аанацҳауеит РИА Новости.
Аиқәшаҳаҭра рыбжьарҵоит аилахәыра "Урыстәылацәаҳәақәеи" ареспубликатә ҳәынҭқарратә унитартә наплакы Афымцамчхаратә комплекс "Афымцамчхыҵхырҭа - Аахыҵ Уаԥстәылеи" рыбжьара Аахыҵ Уаԥстәыла афымцмч ишақәнагоу аус аурц азы.
Урыстәылатәи Афедерациа аԥыза-министр Михаил Мишустин адҵа ҟаиҵеит абри аҩыза аиқәшаҳаҭра нап аҵаҩызарц. Ари апроект аусура аларгаразы аурыс ган 1,33 миллирд мааҭ азоунажьырц агәы иҭоуп.
"Урыстәыла Афымцамч азы аминистрра Урыстәыла Адәныҟатәи аусқәа рминистрра алархәны, Аладауаԥстәылатәи агани дареи еицәажәаны, акы ианазааилак, Урыстәылатәи Афедерациа аганахьала рнапы аҵарҩыроуп, апроект ахь аиҭакра маҷқәа ралагалара шалшо азгәаҭаны", - ҳәа аҳәоит адҵаҟны.
Уажәазы Аахыҵ Уаԥстәыла Урыстәылантәи афымцамч ииазго аҳаиртә цәаҳәа "Зарамаг - Аҩадатәи апортал - Ӡау" алоуп афымцамч шаиуа.
Иара убас Урыстәылеи Аԥсни рыбжьара ареспубликахь афымцамч аашьҭразы атехникатә лшарақәа ртәы ирылацәажәоит ЕгрыГЕС аҟны аремонттә усурақәа рымҩаԥгараан адагьы, 2021 шықәса жәабран-лаҵара рзы мацара акәымкәа, 2020 шықәса абҵарамза инаркынгьы.
Иара убас шәаԥхьар ҟалоит:
Аԥсны Аҳазалхратә еилакы ЕгрыГЕС аремонт амҩаԥгараан ацхыраара ҟанаҵоит
АҞӘА, цәыббра 18 – Sputnik. Краснодартәи атәылаҿацә аҿы иаҳхысыз уахыки-ҽнаки рыла 92-ҩык акоронавирус рыдырбалеит ҳәа аанацҳауеит Краснодартәи атәылаҿацә ахадара.
"Краснодар 35-ҩык COVID-19 рыдбалан, Гориачи Клиуч – 7, Шәача – 12, Крыловски араион – 6, Новороссиск – 5, Абинск – 3, Белоглинск – 3, Апшеронск, Крымск, Красноармеиск, Белореченск, Каневск араионқәа рҿы ҩыџьа-ҩыџьа, Анапа, Кушьчевск, Выселковск, Славианск, Калининском, Приморско-Ахтарск, Гулькевичск, Усть-Лабинск араионқәа рҿи Армавири – аӡәаӡәа чмазцәахеит ", - ҳәа аҳәоит адырраҭараҿы.
Цәыббра 18 азтәи адыррақәа рыла амедицинннатә усҳәарҭақәа рахь идҵаалахьеит COVID-19 агәаҭаразы 43062-ҩык. Аполиклиникақәа рҿи аҩни хылаԥшра рымоуп 4672-ҩык, 966-ҩык хәыҷқәоуп.
Алабораториақәа 965 909 ҭҵаара мҩаԥыргахьеит. Зынӡа 12 843 коронавирус хҭыс азгәаҭоуп.
Акоронавирус иазку ажәабжьқәа шәрыԥхьар ҟалоит абра>>
АҞӘА, цәыббра 17 – Sputnik. Краснодартәи атәылаҿацә аҟны иаҳхысыз уахыки-ҽнаки рыла COVID-19 ахҭыс ҿыцқәа 93 шьақәыргылоуп ҳәа аанацҳауеит атәылаҿацә ахадара.
Акоронавирус аарԥшын Ҟәбан амуниципалтә еиҿкаарақәа 18 рҿы.
"Краснодар ақалақь аҿы ачымаза рцәа ишалоу шьақәырӷәӷәахеит 41-ҩык. Гориачи Клиучи Крыловтәи араиони рҟны хәҩык-хәҩык ачымазцәа аарԥшуп. Кушьиовтәи, Кавказтәи, Апшеронтәи, Славиантәи, Каневтәи араионқәеи Новороссииск ақалақьи рҟны ԥшьҩык-ԥшьҩык. Павловтәи, Северсктәи, Калининтәи араионқәа рҟны акоронавирустә хҭысқәа хԥа-хԥа азгәаҭоуп. Анапа, Крымтәи, Белоречентәи араионқәа рҟны ҩба-ҩба. Выселковтәи, Бриуховецктәи, Тҟәаԥстәи араионқәа рҟны аӡәаӡәа пациент ыҟоуп", - ҳәа азгәаҭоуп аацҳамҭаҿы
Апандемиа ҟалеижьҭеи Ҟәбан зынӡа иаарԥшуп 12 751 коронавирустә хҭысқәа, урҭ рахьтә 862 – ахәыҷқәа рҟны. 10 069-ҩык апациентцәа ргәы бзиахахьеит, аҵыхәтәантәи уахыки-ҽнаки рыла 52-ҩык рыҩныҟақәа иоурышьҭит. Рыԥсҭазаара иалҵит 231, иахьазы 37-ҩык рҭагылазаашьа хьанҭаны иҟоуп.
Акоронавирус иазку аҵыхәтәантәи ажәабжьқәа зегьы шәрыԥхьар ҟалоит абра>>
Аԥсны ахада ауааԥсыра акоронавирус рацәыхьчаразы акоординациатә штаб аӡбара шьаҭас иаҭаны аусԥҟа инапы аҵаиҩит. Уаҟа иазгәаҭоуп жьҭаара 5 инаркны массала аспорттә, агәмырҿыӷьратә, ацәыргақәҵатә уснагӡатәқәа ахыбрақәа рыҩнуҵҟа рымҩаԥгара мап ацәкра уҳәа убас. Иара уи адагьы, агәабзиарахьчара аминистрра жьҭаара 15 рҟынӡа анапы ианҵоуп Аԥсны, Аҟәа ақалақьи араионқәеи иахьрыҵанакуа иҟоу амедицинатә усҳәарҭақәа рҟны авирус змоу ахаҿқәа рнагарҭа ҭыԥқәа разырхиара.
"Ари ачымазара зыхьуа ҳзаанагоит, урҭ ҳрыхәаԥшуеит нас ишахәҭоу аҭыԥ иқәаҳҵоит, шьоукы аҩныҟа, шьоукы – Гәдоуҭаҟа, аха уи анализқәа рҭак анҳаулак ашьҭахь. Ахәышәтәырҭа атерапиа аҟәшаҿы архиара ҳаҿуп 40-ҩык рҭыԥ ари ачымазара зыхьуа рышьҭаҵаразы, аха макьана хаз аҟәша аашәырты ҳәа адҵа ҳмоуӡац. Иахьазы дҵас иҳамоу: ачымазаҩцәа ашоура змоу, Агәыӡера рыдкылара, нас ишахәҭоу аус рыдулароуп. Ахәышәтәырҭаҿы акоронавирус аҟынтә иахьазы анализ аҭак иазыԥшу ҳәа аӡәгьы дыҟам, зегьы аҩны итәоуп. Дара есымша аҭел ҳарзасуеит, рҭагылазаашьа еилаҳкаауеит. Анализ аҭак анааилак нас рыхәшәтәразы даҽа мҩак ылаҳхуеит. Аҩны рҽырхәышәтәуеит 16-ҩык рҟынӡа", - ҳәа еиҭеиҳәеит Шьоууа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит: